राजा गार्डन कालोनी में दुकान में लूट करने वालों में एक युवक गिरफ्तार
राजागार्डन कालोनी रोड पर दिन-दिहाड़े हथियार की नोक पर सोने की अंगूठी, मोबाइल फोन और हजारों रुपए लूटने के मामले में पुलिस ने एक युवक को काबू कर लिया है।
एसएचओ सतनामपुरा सुलखन सिंह ने बताया कि राजा गार्डन रोड पर गुप्ता करियाना के मालिक सुरेश गुप्ता 15 फरवरी की दोपहर करीब 1 बजे दुकान के बाहर बैठे थे। एक मोटरसाइकिल पर तीन युवक आए। इस पर सुरेश दुकान में गए तो साथ ही बाइक सवार 3 में से 2 व्यक्ति उसकी दुकान के अंदर गए। उन्होंने उनसे बीड़ी का बंडल मांगा, जब तक वह कुछ समझते, तीसरे युवक ने दुकान में दाखिल होकर शटर बंद कर दिया। फिर दात दिखा कर उससे 1 तोले की सोने की अंगूठी, 20 हजार रुपए नकद और मोबाइल छीन कर फरार हो गए। जांच अधिकारी सुखविंदर सिंह ने कहा कि सुरेश के बयानों के आधार पर अज्ञात युवकों के खिलाफ मामला दर्ज किया गया था। एसएचओ सतनामपुरा सुलखन सिंह ने बताया कि पुलिस ने एक आरोपी को काबू कर लिया है। उसकी पहचान कमलजीत पुत्र गुरदीप वासी बंडाला जिला जालंधर के रूप में हुई है। एसएचओ ने कहा दो आरोपियों को भी जल्द काबू कर लिया जाएगा।
कपूरथला |थाना भुलत्थ पुलिस ने गश्त के दौरान एक युवक को काबू कर उससे 170 नशीली गोलियां बरामद कर आरोपी के खिलाफ मामला दर्ज किया है। भुलत्थ पुलिस के एएसआई अमरीक सिंह पुलिस पार्टी सहित गश्त कर रहे थे। इसी दौरान वह गांव राजपुर के पास पहुंचे तो गली की ओर से पैदल रहे अनिल कुमार निवासी वार्ड नंबर 9 भुलत्थ को संदेह के आधार पर रोक कर तलाशी ली तो उससे 170 प्रतिबंधित नशीली गोलियां बरामद कीं। आरोपी को काबू कर उसके खिलाफ मामला दर्ज कर लिया गया है।
hin_Deva hin_Deva hin_Deva hin_Deva